पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र में 15 मई तक सख्ती से लॉकडाउन का अनुपालन के लिए बुधवार को प्रशासन की चौकसी दिखी। सीओ संतोष कुमार व थाना अध्यक्ष के के मंडल के नेतृत्व में पुलिस पदाधिकारियों के साथ जवानों ने दिन भर पेट्रॉलिंग की। इसके कारण स्थानीय बाजार समेत चौक चौरहे पर सन्नाटा पसरा रहा। पेट्रॉलिंग के दौरान जवानों ने जगह जगह बेवजह घूम रहे लोगों को खदेड़ा। इधर चौकसी के बीच मुख्य सड़कों पर बाइक सवार व टेंपो चालक की आंख मिचौली जारी रहा। सूचना मिलते ही सीओ व थानाध्यक्ष ने मुख्य सड़क सिंघिया कुशेश्वरस्थान, सिंघिया बहेड़ी, सिंघिया रोसड़ा, व मशानखोन सड़क पर चौकसी बढ़ा दी। इसके उपरांत सड़कों पर मालवाहक वाहन को छोड़कर सवारी वाहन व बाइकर्स की रफ़्तार थम गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn